CELEX: 32007L0071
Language: mt
Date: 2007-12-13 00:00:00
Title: Direttiva tal-Kummissjoni 2007/71/KE tat- 13 ta’ Diċembru 2007 li temenda d-Direttiva 2000/59/KE tal-Parlament Ewropew u tal-Kunsill dwar il-faċilitajiet ta’ l-akkoljenza fil-portijiet għall-iskart iġġenerat mill-bastimenti u għall-fdalijiet mill-merkanzija Test b’relevanza għaż-ŻEE

14.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 329/33
            
         DIRETTIVA TAL-KUMMISSJONI 2007/71/KE
   tat-13 ta’ Diċembru 2007
   li temenda d-Direttiva 2000/59/KE tal-Parlament Ewropew u tal-Kunsill dwar il-faċilitajiet ta’ l-akkoljenza fil-portijiet għall-iskart iġġenerat mill-bastimenti u għall-fdalijiet mill-merkanzija
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva 2000/59/KE tal-Parlament Ewropew u tal-Kunsill tas-27 ta’ Novembru 2000 dwar il-faċilitajiet ta’ l-akkoljenza fil-portijiet għall-iskart iġġenerat mill-bastimenti u għall-fdalijiet mill-merkanzija (1), u partikolarment l-Artikolu 15 tagħha,
   Billi:
   
               (1)
            
            
               L-Anness IV mal-Marpol 73/78 dwar il-prevenzjoni tat-tniġġis minn drenaġġ minn bastimenti daħal fis-seħħ fis-27 ta’ Settembru 2003 u l-verżjoni riveduta tiegħu daħlet fis-seħħ fl-1 ta’ Awissu 2005.
            
         
               (2)
            
            
               L-Artikolu 16 tad-Direttiva 2000/59/KE jipprevedi li l-implimentazzjoni tad-Direttiva fir-rigward tad-drenaġġ se tkun sospiża għal 12-il xahar wara li jidħol fis-seħħ l-Anness IV tal-Marpol.
            
         
               (3)
            
            
               Il-kaptan tal-bastiment li jkun sejjer lejn port li jinsab fil-Komunità għandu l-obbligu, skond l-Artikolu 6 tad-Direttiva 2000/59/KE li jimla l-formola fl-Anness II tad-Direttiva u jinnotifika lill-awtorità jew lill-korp assenjat għal dan il-għan mill-Istat Membru li fih ikun jinsab dan il-port.
            
         
               (4)
            
            
               L-Anness II ma jagħmilx referenza għad-drenaġġ u għalhekk għandu jiġi emendat biex jinkludi d-drenaġġ bħala tip ieħor ta’ skart li għandu jkun notifikat qabel ma jiddaħħal fil-port. Id-dispożizzjonijiet tad-Direttiva dwar id-drenaġġ għandhom jitqiesu b'rabta mar-Regolamenti ta’ l-Anness IV tal-Marpol li jipprevedu, f'kundizzjonijiet speċifiċi, il-possibilità li d-drenaġġ jintrema fil-baħar. Dan għandu japplika bla ħsara għar-rekwiżiti aktar stretti għal bastimenti dwar il-konsenji adottati skond id-dritt internazzjonali.
            
         
               (5)
            
            
               Il-miżuri pprovduti f'din id-Direttiva huma konformi ma’ l-opinjoni tal-Kumitat dwar Ibħra Protetti u l-Prevenzjoni ta’ Tniġġiż minn Vapuri stabbilit mir-Regolament (KE) Nru 2099/2002 tal-Parlament Ewropew u tal-Kunsill (2),
            
         ADOTTAT DIN ID-DIRETTIVA:
   Artikolu 1
   L-Anness II mad-Direttiva 2000/59/KEE huwa ssostitwit bit-test fl-Anness ma’ din id-Direttiva.
   Artikolu 2
   Traspożizzjoni
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex jikkonformaw ma’ din id-Direttiva sa mhux iżjed tard mill-15 ta’ Ġunju 2009. Huma għandhom jikkomunikaw minnufih lill-Kummissjoni t-test ta’ dawk id-dispożizzjonijiet u tabella ta’ korrelazzjoni bejn dawk id-dispożizzjonijiet u din id-Direttiva.
   Meta l-Istati Membri jadottaw dawk id-dispożizzjonijiet, dawn għandu jkollhom referenza għal din id-Direttiva jew ikunu akkumpanjati minn referenza bħal din mill-waqt tal-pubblikazzjoni uffiċjali tagħhom. L-Istati Membri għandhom jiddeterminaw kif issir referenza bħal din.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jadottaw fil-qasam kopert minn din id-Direttiva.
   Artikolu 3
   Din id-Direttiva għandha tidħol fis-seħħ fil-jum wara l-jum tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 4
   Din id-Direttiva hija indirizzata lill-Istati Membri.
   
      Magħmula fi Brussell, 13 ta’ Diċembru 2007.
      
         
            Għall-Kummissjoni
         
         Jacques BARROT
         
            Viċi President
         
      
   
   
      (1)  ĠU L 332, 28.12.2000, p. 81. Id-Direttiva kif emendata bid-Direttiva 2002/84/KE (ĠU L 324, 29.11.2002, p. 53).
   
      (2)  ĠU L 324, 29.11.2002, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 93/2007 (ĠU L 22, 31.1.2007, p. 12).
   
      ANNESS
      INFORMAZZJONI LI GĦANDHA TIĠI NNOTIFIKATA QABEL ID-DĦUL FIL-PORT TA'
      (Port tad-destinazzjoni kif imsemmi fl-Artikolu 6 tad-Direttiva 2000/59/KE)
      1.   Isem, sinjal ta' sejħa u, jekk hu l-każ, numru ta' identifikazzjoni IMO tal-bastiment:
      2.   Stat tal-bandiera:
      3.   Ħin mistenni tal-wasla (ETA):
      4.   Ħin mistenni tat-tluq (ETD):
      5.   Port ta' żjara preċedenti:
      6.   Port ta' żjara sussegwenti:
      7.   L-aħħar port u data meta l-iskart iġġenerat mill-bastiment ġie kkonsenjat:
      8.   Bi ħsiebek tikkonsenja (Immarka l-kaxxa t-tajba)
      
                  l-iskart kollu 
               
               
                  parti mill-iskart 
               
               
                  ebda skart 
               
            fil-faċilitajiet ta' l-akkoljenza fil-port?
      9.   Tip u ammont ta' skart u fdalijiet għall-konsenja u/jew li jibqa' abbord, u perċentwali tal-kapaċità massima ta' ħażna:
      
         Fil-każ li biħsiebek tikkonsenja l-iskart kollu, imla t-tieni kolonna kif meħtieġ.
      
      
         Jekk biħsiebek tikkonsenja parti mill-iskart jew ebda skart, imla l-kolonni kollha.
      
      
         
      
                  Tip
               
               
                  Skart għall-konsenja
                  m3
                  
               
               
                  Kapaċità ta' ħażna massima ddedikata
                  m3
                  
               
               
                  Ammont ta' skart li nżamm abbord
                  m3
                  
               
               
                  Port li fih l-iskart li fadal se jkun ikkonsenjat
               
               
                  Ammost stmat ta' skart iġġenerat bejn in-notifika u l-port ta' żjara sussegwenti
                  m3
                  
               
            
                  Żjut użati
               
            
                  Ħama
               
               
                   
               
               
                   
               
               
                   
               
               
                   
               
               
                   
               
            
                  Ilma tas-sentina
               
               
                   
               
               
                   
               
               
                   
               
               
                   
               
               
                   
               
            
                  Oħrajn (ispeċifika)
               
               
                   
               
               
                   
               
               
                   
               
               
                   
               
               
                   
               
            
                  Żibel
               
            
                  Skart ta' l-ikel
               
               
                   
               
               
                   
               
               
                   
               
               
                   
               
               
                   
               
            
                  Plastik
               
               
                   
               
               
                   
               
               
                   
               
               
                   
               
               
                   
               
            
                  Oħrajn
               
               
                   
               
               
                   
               
               
                   
               
               
                   
               
               
                   
               
            
                  
                     Drenaġġ
                      (1)
                  
               
               
                   
               
               
                   
               
               
                   
               
               
                   
               
               
                   
               
            
                  
                     Skart assoċjat mal-merkanzija (ispeċifika) (2)
                  
               
               
                   
               
               
                   
               
               
                   
               
               
                   
               
               
                   
               
            
                  
                     Residwi tal-merkanzija (ispeċifika) (2)
                  
               
               
                   
               
               
                   
               
               
                   
               
               
                   
               
               
                   
               
            Noti
      
                  1.
               
               
                  Din l-informazzjoni tista' tintuża għall-kontrolli ta' l-Istat tal-port u għal skopijiet ta' spezzjoni oħrajn.
               
            
                  2.
               
               
                  L-Istati Membri għandhom jiddeterminaw liema korpi għandhom jirċievu kopji ta' din in-notifika.
               
            
                  3.
               
               
                  Din il-formola għandha timtela fil-partijiet kollha tagħha, għajr meta l-bastiment huwa eżentat skond l-Artikolu 9 tad-Direttiva 2000/59/KE.
               
            Nikkonferma li
      
                  —
               
               
                  id-dettalji ta' hawn fuq huma veri u eżatti u
               
            
                  —
               
               
                  abbord hemm biżżejjed kapaċità ddedikata biex taħżen l-iskart kollu ġġenerat bejn il-mument tan-notifika u l-port li jmiss li fih l-iskart se jkun ikkonsenjat.
               
            Data …
      Ħin …
      Firma …
      
         (1)  Id-drenaġġ jista' jintrema fil-baħar skond ir-Regolament 11 ta' l-Anness IV tal-Marpol 73/78. Mhux meħtieġ li jimtlew il-kaxex korrispondenti jekk l-intenzjoni hija li jsir rimi awtorizzat fil-baħar.
      
         (2)  Jistgħu jkunu stimi.